
Opinia publică nu mai are răbdare cu încă o teorie care nu funcţionează practic. Astăzi, 
probabil mai mult decât oricând până acum, omul cere dovezi ale adevărului chiar şi celui mai de preţ ideal al său. 
Pentru satisfacția supremă, el trebuie să afle un principiu care să-i devină mod de viaţă, un principiu pe care-l poate 
experimenta din plin. 


Consider că am descoperit exact un asemenea principiu în cea mai strălucită dintre toate 
scrierile sacre, Biblia. Trecută prin filtrul propriei mele iluminări mistice, această carte dezvăluie adevărul ascuns 
înlăuntrul poveştilor atât din Noul cât şi din Vechiul Testament. 


Pe scurt, cartea afirmă că una şi singura realitate este constienta; constienta este cauza şi 
manifestarea este efectul. Atrage constant atenţia cititorului asupra acestui fapt, pentru ca cititorul să rămână constant 
la esenţa lucrurilor. 


Aşezând temelia potrivit căreia o schimbare în constienta este esenţială pentru a produce 
orice schimbare de expresie, această carte arată cititorului o serie de modalități pentru a produce o astfel de schimbare 
în constienta. 


Acesta este un principiu practic şi constructiv, care funcționează. Revelația pe care o conţine, 
odată aplicată, te va face liber. 


Capitolul 1 


UNICITATEA LUI DUMNEZEU 


Ascultă, oh, Israel: Domnul Dumnezeul nostru e Unul Dumnezeu. 
Ascultă, oh, Israel: 

Ascultă, oh, om făcut din chiar esenţă de Dumnezeu: 
Tu şi Dumnezeu sunteţi una şi de nedespartit! 

Om, lume şi toate cele din ea sunt stări schimbătoare 
ale Celui neschimbător, Dumnezeu. 

Tu eşti Acesta; 

tu eşti Dumnezeu preschimbat în om. 

Tot ce crezi că e Dumnezeu, eşti tu; 

dar nu vei cunoaşte asta 

până ce nu vei înceta să mai ceri din afară, 

ci vei recunoaşte că Cel de din afară esti însuţi tu. 
Domn şi om, 

duh şi ţărână, 

cel fără de chip şi cel cu chip, 

creator şi creaţie, 

cauză şi efect, 

Tatăl tău şi cu tine una sunteți. 

Aceasta, cea în care toate stările schimbătoare trăiesc şi trec 
şi-şi au fiinţa, 

este EU SUNT-ul tau, 

constienta ta neschimbătoare. 


Constienta neschimbătoare este Dumnezeu, una şi singura realitate. Prin constienté neschimbătoare se 
înţelege un simţ al conştiinţei /de a fi]; un simţ al cunoaşterii că EU SUNT, separat de cel al cunoaşterii CINE 
SUNT EU; conştiinţa de a fi, despărțită de ceea ce sunt conştient a fi. 

EU SUNT conştient de a fi om, dar nu trebuie să fiu om pentru a fi conştient că exist. Înainte de a deveni 
conştient că sunt cineva, EU, conştiinţa neschimbătoare, eram conştient că exist, iar această conştiinţă nu depinde de a 
fi cineva anume. EU SUNT de-sine-stătător, constienta neschimbătoare; am devenit conştient a fi cineva; şi voi 
deveni conştient a fi altcineva decât cel de care sunt acum conştient a fi; dar EU SUNT veşnic conştient de a fi, 
indiferent că sunt fără de formă şi neschimbător, sau sunt formă schimbătoare. 


Ca stare schimbătoare, EU (omul), aş putea uita cine sunt, sau unde sunt, dar nu pot uita că SUNT. Această 
cunoaştere că EU SUNT, această conştiinţă de a fi, este singura realitate. 

Această conştienţă neschimbătoare, EU SUNT-ul, este acea realitate atotcunoscatoare în care toate stările 
schimbătoare — concepţii despre mine însumi — se nasc şi se sfârşesc, dar care veşnic rămâne fiinţa cunoscătoare 
necunoscută atunci când tot cunoscutul se stinge. 


Tot ce m-am crezut vreodată a fi, tot ceea ce mă cred acum a fi şi tot ceea ce voi fi vreodată sunt numai 
încercări de a mă cunoaşte pe mine însumi — realitatea necunoscută, nedefinită. 

Această cunoaştere necunoscută, sau constienta neschimbătoare, este adevărata mea ființă, una şi singura 
realitate. EU SUNT realitatea neschimbătoare schimbată în felul în care mă cred a fi. EU SUNT cel care crede, 
limitat de credinţele mele, cel care cunoaşte, definit prin cunoaştere. 


Lumea este constienta mea schimbătoare concretizată. Ceea ce simt şi cred a fi adevărat despre mine este 
acum proiectat în spaţiu drept lume a mea. Lumea — sinele meu oglindit — poartă mereu mărturie a stării de constienta 
în care trăiesc. 


Nu există noroc sau accident pe care să le invoc drept cauze pentru ceea ce mi se întâmplă mie sau 
mediului în care mă aflu acum. Nici soarta predestinată nu este autorul fericirilor ori nenorocirilor mele. Inocenta şi 
vina sunt simple cuvinte fără de înţeles pentru legea constientei, ele numai reflectă starea de constienta în sine. 


Constienta vinii cheamă după sine condamnare. Constienta lipsei produce sărăcie. Omul concretizează 
perpetuu starea de constienta pe care o acceptă, dar s-a zăpăcit, într-un fel sau altul, în interpretarea legii cauzei şi 
efectului. El a uitat că starea lui interioară este cauza manifestării exterioare — „Precum înăuntru, asa şi afară” 
L, Corespondenţă ”, al doilea dintre Cele Sapte Principii ale lui Hermes Trismegistul] — şi în uitarea sa, crede că un 
dumnezeu din afară are motivele lui ciudate pentru a-i face una şi alta, motivele fiind dincolo de înţelegerea bietului 
om; sau crede că oamenii suferă din cauza greşelilor din trecut, pe care mintea conştientă le-o fi uitat poate; sau, din 
nou, că soarta oarbă e cea care joacă rolul lui Dumnezeu. 


Într-o zi, omul va realiza că propria lui EU SUNT-ime este Dumnezeul pe care L-a tot căutat de-a lungul 
veacurilor şi că propriul său simţ al conştiinţei — constienta lui de a fi — este una şi singura realitate. 


Cel mai greu de înghiţit lucru pentru om este acesta: că EU SUNT-imea din el însuşi este Dumnezeu. Este 
adevărata lui fiinţă, sau starea Tatălui, singura stare de care poate fi sigur. Fiul, concepţia lui despre sine, este o iluzie. 
Omul mereu cunoaşte că ESTE, dar ceea ce este e numai o iluzie creată de el însuşi (Tatăl), într-o încercare de auto- 
definire. 


Această descoperire revelează că tot ce L-am crezut pe Dumnezeu a fi EU SUNT. „Eu sunt învierea şi 
viata” [Ioan 11:25] este o afirmare de fapt ce-mi vizează constienta, căci constienta mea învie sau face viu în mod 
vădit ceea ce sunt eu conştient a fi. 


„EU SUNT usa //oan 10:2, 10:7, 10:9]... Toţi câţi au venit mai înainte de Mine sunt furi şi tâlhari” /Toan 
10:8] îmi prezintă constienta ca fiind una şi singura intrare în lumea expresiei; asumându-mi constienta de a fi ceea 
ce doresc să fiu sau a avea lucrul pe care doresc să-l am este singura cale prin care pot deveni sau avea acel lucru; 
orice încercare de a exprima această stare dorită altfel decât prin asumarea constientei de a fi sau a avea acel lucru 
înseamnă a mă lăsa tâlhărit de bucuria expresiei şi posesiei. „EU SUNT începutul şi sfârşitul” /Apocalipsa 1:8, 
22:13] îmi dezvăluie constienta drept cauză a naşterii şi morţii oricăror expresii. „EU SUNT m-a trimis” /Tesirea 
3:14] îmi revelează constienta ca fiind Domnul care mă trimite în lume după chipul şi asemănarea a ceea ce sunt 
conştient a fi, pentru a trăi într-o lume compusă din toate cele de care sunt conştient. 


„EU SUNT Domnul şi nimeni altul! Afară de Mine nu este Dumnezeu” //saia 45:5] îmi declară 
constienta a fi unul şi singurul Domn, iar în afară de constienta mea nu este Dumnezeu. „Stai neclintit şi cunoaşte 
că EU SUNT Dumnezeu /indlta-Ma-voi pe pământ”, Psalm 45/46:10] înseamnă că ar trebui să-mi liniştesc mintea şi 
să cunosc astfel că propria mea constienta este Dumnezeu. „Să nu iei numele Domnului Dumnezeului tău în deşert” 
[Ieşirea 20:7], „Eu sunt Domnul şi acesta este Numele Meu” //saia 42:8]. Acum că ţi-ai descoperit EU SUNT-ul 
tău, constienta ta ca fiind Dumnezeu, nu spune că ar fi adevărat în privinţa ta ceva ce nu ai spune că ar fi 
adevărat în privinţa lui Dumnezeu, căci definindu-te pe tine, Îl defineşti pe Dumnezeu. Acela care eşti tu conştient a 
fi este cel cu care L-ai numit pe Dumnezeu. Dumnezeu şi omul sunt una. Tu şi cu Tatăl sunteţi una oan 10:30]. 


Constienta ta neschimbătoare, sau EU SUNT, şi ceea ce esti tu conştient a fi sunteţi una. Creatorul şi 
concepţia sunt una. Dacă propria ta concepţie despre tine este inferioară concepţiei pe care o sustii ca fiind adevărată 
în privinţa lui Dumnezeu, L-ai tâlhărit pe Dumnezeu, Tatăl /vezi Filipeni 2:6], fiindcă tu (Fiul sau concepţia) porți 
mărturie Tatălui sau Creatorului. Nu lua Numele magic al lui Dumnezeu, EU SUNT, în deşert, căci nu vei fi găsit 
fără de vină; trebuie să exprimi tot ceea ce te afirmi a fi. Numeşte-L pe Dumnezeu definindu-te conştient pe tine 
însuţi drept cel mai înalt ideal al tău. 


Capitolul 2 
NUMELE LUI DUMNEZEU 


Nu se poate repeta de suficient de multe ori că una şi singura realitate este conştiinţa, căci acesta este 
adevărul care-l face liber pe om. Aceasta este fundația pe care se sprijină întreaga structură a literaturii biblice. 
Poveştile Bibliei sunt toate revelații mistice scrise în simbolism oriental ce descoperă celui intuitiv secretul creaţiei şi 
formula eliberării. Biblia este încercarea omului de a exprima în cuvinte cauza şi modalitatea creaţiei. Omul a 
descoperit că propria lui conştienţă era cauza, ori creatorul lumii sale, aşa că s-a apucat să spună povestea creaţiei într- 
o serie de poveşti simbolice cunoscute nouă astăzi drept Biblie. 

Pentru a înţelege această măreaţă carte îţi trebuie puţină inteligenţă şi multă intuiţie — suficientă inteligență 
pentru a-ţi permite să citeşti cartea şi intuiție pentru a o interpreta şi înţelege ceea ce citeşti. Ai putea întreba de ce 
Biblia a fost scrisă în limbaj simbolic. De ce nu a fost scrisă într-un stil clar, simplu, pentru ca toţi cei care o citesc să o 
înțeleagă. La aceste întrebări răspund că toţi oamenii vorbesc într-un limbaj simbolic pentru partea de lume care 
diferă de a lor. 

Limbajul occidental este clar pentru noi, aici în Occident, dar este simbolic din punctul de vedere al 
Orientului, şi invers. Un astfel de exemplu poate fi aflat în îndemnul orientalului, „Şi de te sminteste mâna ta, tai-o” 
[Marcu 9:43]. El vorbeşte despre mână, nu mâna corpului, ci despre orice formă de expresie, şi astfel te avertizează să 
respingi acea expresie din lumea ta care te deranjează. În acelaşi timp, omul din Occident ar produce confuzie fără să 
vrea omului din Orient spunându-i, „Banca asta-i pe butuci” /,,pe jantă”, „pe bolovani”, prin extensie, „pe stâncă” în 
L engleză în original], fiindcă expresia „pe bolovani” este echivalentă pentru apusean cu o situaţie falimentară, pe 
când celui din Răsărit îi desemnează un simbol al credinţei şi securităţii. „De aceea, oricine aude aceste cuvinte ale 
Mele şi le îndeplineşte asemăna-se-va bărbatului înţelept care a clădit casa lui pe stâncă. A căzut ploaia, au venit 
râurile mari, au suflat vânturile şi au bătut în casa aceea, dar ea n-a căzut, fiindcă era întemeiată pe stâncă” /Matei 
7:24,25]. Pentru a înţelege cu adevărat mesajul Bibliei, trebuie să ai în vedere că a fost scrisă de mintea orientală şi, 
prin urmare, nu poate fi luată literal de către cei din Apus. Biologic vorbind, nu e nicio diferență între Răsărit şi 
Occident. Iubirea şi ura sunt aceleaşi, foamea şi setea sunt aceleaşi; ambiția şi dorinţa sunt aceleaşi; dar tehnica de 
exprimare este colosal diferită. 


Primul lucru pe care trebuie să-l descoperi de va fi să dezlegi secretul Bibliei este înţelesul numelui simbolic 
al Creatorului Care este cunoscut tuturor sub Numele de Jehova. Acest cuvânt este compus din patru litere ebraice — 
IOD HE VAV HE. Întregul secret al creaţiei este ascuns înlăuntrul acestui Nume. 


Prima literă, IOD, reprezintă starea absolută, ori _constienta_neschimbatoare; simţul de conştiinţă 


nedefinită; acea înglobare care izvorăşte toată creaţia, sau stările schimbătoare. În terminologia de azi, IOD este EU 
SUNT, sau constienta neschimbatoare. 


Cea de-a doua literă, HE, reprezintă Fiul Cel Unul născut, o dorinţă. o stare imaginară. Simbolizează o 


idee; o stare subiectivă definită sau o imagine mentală lămurită. 


Cea de-a treia litera, VAV, simbolizează actul de unire sau îmbinare dintre creator (IOD), constienta 
dornică, şi concepţie (HE), starea dorită, astfel încât creatorul şi concepţia devin una. Stabilind o stare mentală, 
definindu-te conştient drept starea dorită, imprimând în tine faptul că eşti acum ceea ce ai imaginat sau conceput ca 
obiectiv al tău — iată funcția lui VAV. Prinde în cuie sau uneşte constienta dornică de lucrul dorit. Procesul de lipire 
sau unire este realizat subiectiv prin simtirea realităţii a ceea ce încă nu s-a concretizat. 


Cea de-a patra litera, HE, reprezintă concretizarea înţelegerii subiective. IOD HE VAV face omul sau lumea 
manifestată (HE) după chipul şi asemănarea Sa, a stării conştiente subiective. Deci funcţia ultimului HE este de a 
aduce mărturie obiectivă stării subiective IOD HE VAV. Constienta schimbătoare se concretizează pe sine continuu 
pe ecranul spaţiului. Lumea este chipul şi asemănarea stării conştiente subiective care a creat-o. Lumea vizibilă în sine 
nu poate face nimic; ea este numai consemnare a creatorului său, starea subiectivă. Este Fiul văzut (HE) purtând 
mărturie Tatălui, Fiului şi Mamei nevăzuţi — IOD HE VAV -— o Sfântă Trinitate ce poate fi văzută numai atunci 
când se întrupează ca om. 


Constienta ta neschimbătoare (IOD) este EU SUNT-ul tău care vizualizează sau imaginează o stare 
dezirabilă (HE) şi apoi devine conştient că este acea stare imaginată simțindu-se şi crezându-se a fi starea imaginată. 
Unirea conştientă dintre tine, cel care doreşti, şi ceea ce doreşti să fii se produce prin VAV, sau capacitatea ta de a 
simţi şi a crede. A crede e pur şi simplu a trăi cu sentimentul de a fi în realitate starea imaginată — a-ţi asuma 
constienta de a fi starea dorită. Starea subiectivă simbolizată prin IOD HE VAV se concretizează astfel ca HE, 
completând prin aceasta misterul Numelui şi naturii Creatorului, IOD HE VAV HE (Iehova). IOD înseamnă a fi 
conştient; HE înseamnă a fi conștient de ceva; VAV însemnă a fi conştient ca, sau a fi conştient de a fi ceea de care 
erai numai conştient. Al doilea HE este lumea ta concretizată vizibil şi care este făcută după chipul şi asemănarea lui 
IOD HE VAV, sau ceea de care eşti conştient a fi. 


„ȘI a zis Dumnezeu: „Să facem om după chipul şi după asemănarea Noastra’” /Facerea 1:26]. Şi a zis IOD 
HE VAV, să facem întruparea concretă (pe HE) după chipul nostru, chipul stării subiective. Lumea este asemănarea 
concretă a stării conştiente subiective în care persistă constienta. Înțelegerea faptului că una şi singura realitate este 
constienta reprezintă temelia Bibliei. Poveştile biblice sunt încercări atât de a dezvălui în limbaj simbolistic 
secretul creaţiei cât şi de a arăta omului formula de eliberare de toate creaţiile sale. Acesta este adevăratul înţeles 
al Numelui lui Iehova, Nume prin care toate lucrurile s-au facut şi fără de Care nimic nu s-a facut din ce s-a facut 
[loan 1:3]. 


Mai întâi, eşti conştient; apoi devii conştient de ceva; apoi devii conştient drept ceea de care erai conştient; 
apoi vezi concret ceea de care erai conştient a fi. 


Capitolul 3 


LEGEA CREAȚIEI 


Să luăm una dintre poveştile din Biblie şi să vedem cum au înfățișat prorocii şi scriitorii din vechime 
povestea creaţiei prin acest ciudat simbolism oriental. Cunoaştem cu toții povestea lui Noe şi a arcei; cum Noe a fost 
ales să creeze o lume nouă după ce lumea a fost distrusă de potop. 


Biblia ne spune că Noe avea trei feciori, Sem, Ham şi lafet /Facerea 5:32, 6:10]. 


Primul fiu se cheamă Sem, care înseamnă nume. Ham, al doilea fiu, înseamnă cald, viu. Cel de-al treilea se 
numeşte Iafet, tălmăcit extensie, prelungire. Vei observa că Noe şi cei trei fii ai săi, Sem, ham şi lafet contin aceeaşi 
formulă a creaţiei pe care o conţine numele divin IOD HE VAV HE. Noe, Tatăl, creatorul, ziditorul unei noi lumi este 
echivalentul lui IOD, sau constienta neschimbătoare, EU SUNT. Sem este dorinţa ta; ceea de care eşti conştient; ceea 
ce numesti si definesti ca obiectiv al tău, şi este echivalent celei de-a doua litere din numele divin (HE). Ham este 
starea caldă, vie a simtirii, care uneşte sau îmbină constienta dornică şi lucrul dorit, fiind astfel echivalentul celei de-a 
treia litere din numele divin, VAV. Ultimul fiu, Iafet, inseamna extensie şi este starea extinsă sau concretizată ce 
aduce mărturie stării subiective, fiind echivalentă ultimei litere din numele divin, HE. 


Tu eşti Noe, cunoscătorul, creatorul. Primul lucru căruia îi dai naştere este o idee, un impuls, o dorinţă, 
Cuvântul sau cel dintâi născut Fiu, Sem (nume). Cel de-al doilea tău fiu, Ham (cald, viu), este secretul SIMȚIRII, al 
trăirii lăuntrice prin care te unesti cu dorinţa ta în mod subiectiv, astfel încât tu, constienta doritoare, devine 
conştientă a fi sau a avea lucrul dorit. Cel de-al treilea tău fiu, Iafet, este confirmarea, dovada vizibilă că detii secretul 
creaţiei. El este starea extinsă ori concretizată ce poartă mărturia stării invizibile sau subiective în care te afli. 


În povestea lui Noe se consemnează că Ham a văzut secretele Tatălui său /Facerea 9:22], şi din cauza 
descoperirii lui, a fost făcut robul fraţilor săi /9:25/, Sem şi Iafet. Ham, sau sentiment, este secretul Tatălui, EU 
SUNT-ul tău, căci prin sentiment, prin_trăire lăuntrică se uneşte constienta doritoare cu lucrul dorit. Uniunea 
conştientă sau cununia mistică este făcută posibilă numai prin sentiment. Simtirea este cea care oficiază uniunea 
cerească dintre Tata şi Fiu, Noe şi Sem, constienta neschimbatoare şi constienta schimbătoare. Oficiind această slujbă, 
simtirea serveşte automat lui Iafet, starea extinsă sau exprimată, căci nu poate fi expresie concretizată până ce nu 
este mai întâi o impresie subiectivă. A simţi prezenţa lucrului dorit, a realiza subiectiv o stare imprimând-o asupra ta, 
prin simtire, prin trăirea lăuntrică a stării conştiente definite — acesta este secretul creaţiei. 


Lumea ta concretă actuală este Iafet, care a fost făcut vizibil de către Ham. Aşadar Ham le serveşte 
fraţilor săi Sem şi Iafet, căci fără trăirea lăuntrică simbolizată prin Ham, ideea ori lucrul dorite (Sem) nu ar 
putea fi făcute palpabile drept Iafet. 


Abilitatea de a simţi nevăzutul, abilitatea de a realiza, de a face reală o stare subiectivă precisă prin simţul 
trăirii interioare este secretul creaţiei, secretul prin care Cuvântul sau dorinţa nevăzută devin vizibile — se fac trup 
[loan 1:14]. „Dumnezeu /.../ cheamă la fiinţă cele ce încă nu sunt /ca si când ar fi”, Romani 4:17]. Constienta 
cheamă la ființă lucruri care nu se văd ca şi când s-ar vedea, şi face asta mai întâi definindu-se pe sine drept ceea ce 
doreşte să exprime şi apoi rămânând înlăuntrul stării definite până ce invizibilul devine vizibil. lată deci funcționarea 
perfectă a legii potrivit poveştii lui Noe. Chiar în acest moment eşti conştient de a fi. Această conştiinţă, această 
cunoaştere că esti, este Noe, creatorul. 


Acum, cu identitatea lui Noe stabilită drept propria ta constienta de a fi, numeşte ceva ce ti-ar plăcea să ai 
sau să exprimi; defineşte un obiectiv oarecare (Sem), şi cu dorinţa ta precis definită, inchide-ti ochii şi simte că ai sau 

că exprimi acel lucru. Nu pune în discuţie felul in care se va produce; pur şi simplu simte că îl ai deja. Asuma-ti 
atitudinea mentală care ar fi a ta dacă ai fi deja în posesia lui, astfel încât să simţi că s-a rezolvat. 


Simtirea — trăirea lăuntrică este secretul creaţiei. 


Fii înţelept precum Ham si fă „descoperirea”, ca să ai şi tu bucuria de a-ţi servi fraţii Sem şi Iafet; bucuria de 
a face Cuvântul ori Numele trup. 


Capitolul 4 


SECRETUL TRĂIRII LĂUNTRICE 


Secretul trăirii lăuntrice, ori chemarea nevăzutului în stări vizibile, este frumos infatisat în povestea lui Isac 
binecuvantandu-si pe cel de-al doilea fiu, Iacov, din credinţa, bazată exclusiv pe simtire, că îşi binecuvânta pe cel 
dintâi fiu, pe Isav /Facerea 27:1-35]. Se consemnează că Isac, deja bătrân si orb, simțind că i se apropia sfârşitul si 
dorind să-i dea binecuvântarea celui dintâi născut al său, Isav, înainte de a muri, îl trimite pe Isav să-i aducă vânat 
dulce, făgăduindu-i că la întoarcere, acesta va primi binecuvântarea tatălui său. 

Dar Iacov, cel care dorea dreptul de întâi născut, sau dreptul de a se naşte prin binecuvântarea tatălui său, 
aude povestea cu vânatul şi făgăduinţa pe care i-o făcuse tatăl lui fratelui său Isav. Si, pe cand Isav era la vânătoare, 
Iacov ucide doi iezi din turma tatălui său şi se înfăşoară cu pieile acestora. 

Punându-şi pieile pe trupul lui lipsit de păr pentru a lăsa impresia că era de fapt fratele său cel păros şi aspru 
Isav, Iacov aduce iezii gatiti orbului său tată Isac. Şi Isac, depinzând numai de simţul său tactil, îl confundă pe cel de- 
al doilea său fiu Iacov drept cel dintâi născut si rosteşte binecuvântarea. Întors de la vânătoare, Isav află că fratele său 
cel cu pielea fină, Iacov, i-a luat locul, aşa că cere tatălui său dreptate; dar Isac răspunde şi spune, „A venit fratele tău 
cu înşelăciune şi a luat binecuvântarea ta /27:35/. lată, stăpân l-am făcut peste tine şi pe toţi fraţii lui i-am făcut lui 
robi” /27:37]. 


O minimă decenta ar trebui să spună omului că această poveste nu poate fi luată literal. Trebuie să fie 
un mesaj adresat omului ascuns pe undeva în această faptă perfida şi vrednică de dispreţ a lui Iacov! Mesajul ascuns şi 
formula succesului ce au fost îngropate în această poveste s-au dezvăluit scriitorului ei în felul următor. Isac, tatăl cel 
orb, este constienta ta; conştiinţa ta de a fi. 


Isav, fiul cel păros, este lumea ta concretă actuală — dur, aspru percepută; momentul actual; mediul actual; 
concepţia ta de sine actuală; pe scurt, lumea pe care o ştii prin intermediul simţurilor tale obiective. Iacov, flăcăul cu 
pielea fină, al doilea fiu, este dorinţa ori starea ta subiectivă, o idee încă neîntrupată, o stare subiectivă care este 
percepută şi simțită dar nu este cunoscută sau văzută obiectiv, concret; un punct în timp si spaţiu separat de cel 
actual. Pe scurt, Iacov este obiectivul tău definit, precis. Iacov cel neted la atingere — sau starea subiectivă ce caută 
întrupare sau dreptul din naştere — atunci când e atins sau binecuvântat cum trebuie de către tatăl său (când e simţit 
conştient şi stabilit ca real), devine concret; şi făcând asta, îl înlocuieşte pe Isav cel păros, sau fosta stare concretă. 
Două lucruri nu pot ocupa un loc dat într-unul şi acelaşi timp, deci făcându-se vizibil nevăzutul, fosta stare vizibilă 
dispare. 


Constienta ta este cauza lumii tale. Starea conştientă în care te mentii determină felul lumii în care 
trăieşti. Conceptul tău actual despre tine este acum concretizat drept mediu al tău, iar această stare este simbolizată 
prin Isav, cel perceput ca aspru, primul fiu. Ceea ce ai vrea să fii sau să ai este simbolizat prin cel de-al doilea 


fiu, Iacov, cel fin la atingere, care nu este încă văzut dar este simţit subiectiv şi îşi va înlocui fratele, pe Isav, 
lumea ta actuală, dacă va fi atins aşa cum trebuie. 


Tine mereu în minte faptul că Isac, tatăl acestor doi fii, sau stări, este orb. El nu-şi vede fiul cu pielea fina, 
Iacov; el numai îl simte. Şi prin această simtire el chiar crede că Iacov, cel subiectiv, este Isav, cel adevărat, 
concret. Tu nu-ţi vezi dorinţa obiectiv; tu o simţi pur şi simplu (o trăieşti lăuntric) subiectiv. Nu bajbai pe-afara, prin 
spaţiu, după o stare dorită. Precum Isac, stai neclintit şi-ţi trimiti cel dintâi fiu la vânătoare luandu-ti atenţia 
dinspre lumea ta concretă. Apoi, în absenţa celui dintâi fiu al tau, Isav, iti inviti starea dorită, pe cel de-al doilea 
fiu, Iacov, să se apropie ca să-l simţi, să-l atingi. „Apropie-te să te pipăi, fiul meu” /27:2//. Mai întâi, esti 
conştient de ea în mediul tău imediat, apoi o tragi tot mai aproape, până ce o simți şi o trăieşti lăuntric încât iti devine 
reală şi firească. 


„ Dacă doi dintre voi se vor învoi pe pământ în privinţa unui lucru pe care îl vor cere, se va da lor de către 
Tatăl Meu, Care este în ceruri” /Matei 18:19]. Cei doi se invoiesc prin intermediul simțului; iar învoiala se 
concretizează, devine reală. Cei doi care se invoiesc sunt Isac şi Iacov — tu şi ceea ce doreşti; iar învoiala se face 
exclusiv prin intermediul simtirii. Isav simbolizează lumea ta concretă actuală, fie că e una plăcută sau nu. Iacov 
simbolizează orice şi fiecare dorinţă a inimii tale. Isac simbolizează adevăratul tău sine — cu ochii închişi la lumea ta 
actuală — simțind, trăind lăuntric faptul că esti sau că ai ceea ce doreşti să fii sau să ai. Secretul lui Isac — starea trăirii 
interioare — este pur şi simplu actul de separare mentală a ceea ce simţi efectiv (starea ta fizică actuală) de ceea ce 
simţi interior (ceea ce ai vrea să fii). Cu simţurile obiective închise ermetic, Isac a facut, şi tu poţi face exact acelaşi 
lucru, ca ceea ce a simţit interior (starea subiectivă) să-i pară real, sau cunoscut în exterior, căci credinţa este 
cunoaştere. 


Să cunoşti legea expresiei de sine, legea prin care nevăzutul se face văzut, nu e suficient. Fa trebuie aplicată; 
şi iată metoda de aplicare. 


Mai întâi: trimite-ti primul fiu Isav — lumea ta concretă actuală sau problema — la vânătoare. Asta se 
realizează pur şi simplu închizându-ţi ochii şi luandu-ti atenţia de la limitările concrete. Pe măsură ce simţurile tale 
sunt retrase dinspre lumea concretă, aceasta dispare din constienta, sau pleacă la vânătoare. 


Apoi: cu ochii încă închişi şi atenţia luată dinspre lumea din jurul tău, fixează conştient un timp şi un loc 
fireşti pentru realizarea dorinţei tale. 


Cu simţurile tale obiective închise în privinţa mediului tău actual, poţi simţi şi „atinge” realitatea oricărui 
punct în timp şi spaţiu, căci ambele sunt psihologice şi pot fi create la dorinţă. Este extrem de important ca natura 
spatio-temporala a lui Iacov, adică timpul şi locul fireşti pentru realizarea dorinţei tale să fie mai întâi fixate în 
constienta. Dacă duminică e ziua în care lucrul dorit va fi să se realizeze, atunci duminica aceea trebuie acum fixată în 
conştiinţă. Începe să simţi pur şi simplu că este duminică, până ce liniştea şi naturaletea unei zile de duminică sunt 
stabilite conştient. Ai asocieri precise cu zilele, săptămânile, lunile şi anotimpurile anului. Ai spus iar şi iar, „Hei, azi 
parcă-i duminică” sau ,,luni” sau „sâmbătă”. Sau parcă-i primăvara, ori vara, ori toamna, ori iarna. Asta ar trebui să te 
convingă de faptul că ai impresii clare şi conştiente pe care le asociezi cu zilele, săptămânile şi anotimpurile anului. 
Atunci, graţie acestor asocieri, poţi alege orice timp dorit şi, amintindu-ti impresia conştientă asociată cu un astfel de 
timp, poţi face o realitate subiectivă a acelei vremi acum. 

Fă la fel cu spaţiul. Dacă încăperea în care te afli nu este cea în care s-ar afla sau s-ar petrece în mod firesc 
lucrul dorit, simte-te ca fiind în încăperea sau în locul unde se va produce în mod firesc. Fixează conştient această 
impresie spatio-temporala înainte de a începe să simţi şi „să atingi” apropierea, realitatea şi posesia lucrului dorit. Nu 
contează dacă locul dorit ar fi la zece mii de kilometri depărtare sau numai la doi paşi, trebuie să-ţi fixezi în constienta 
faptul că exact acolo unde te afli este locul dorit. Nu faci o călătorie mentală; faci spaţiul să se năruiască. Stai liniştit 
chiar unde eşti şi faci din „acolo” „aici”. Închide-ţi ochii şi simte că exact locul unde te afli este locul dorit; simte şi 

„atinge” realitatea acestuia până ce eşti impregnat conştient cu acest lucru, căci cunoaşterea de către tine a acestui fapt 
este bazată exclusiv pe simţul tău subiectiv. 


Al treilea pas: în absenţa lui Isav (problema) şi cu plasarea spatio-temporala stabilită, îl inviti pe Iacov 
(soluţia) să vină şi să-i umple locul — să vină şi să-şi înlocuiască fratele. În imaginaţia ta, vezi lucrul dorit. Dacă nu-l 
poţi vizualiza, simte-i esenţa; contemplează-l. Apoi trage-l mental către tine. „Apropie-te să te pipăi, fiul meu”. Simte- 
i apropierea; simte-l a fi în proximitatea ta imediată; simte-i realitatea şi consistenţa; simte-l şi vezi-l situat în mod 
firesc în încăperea în care te afli; simte adevăratul fior al realizării, bucuria posesiunii. 

Acum deschide-ti ochii. Asta te va aduce înapoi la lumea concretă — lumea simțită dur, aspru. Părosul tău fiu 
Isav s-a întors de la vânat şi prin însăşi prezenţa lui iti spune că ai fost trădat de fiul tău cu pielea fină, Iacov, cel simţit 
subiectiv, psihologic. Dar, precum Isac, a cărui încredere era bazată pe cunoaşterea acestei legi imuabile, şi tu vei 
spune — „lată, stăpân l-am făcut peste tine şi pe toţi fraţii lui i-am făcut lui robi”. 

Adică, deşi problemele tale par a fi pecetluite şi reale, tu ai simţit starea psihologică subiectivă ca fiind 
reală până-n punctul în care te-ai înfiorat de-a dreptul de realitatea acesteia; ai experimentat secretul creaţiei, 
căci ai simţit realitatea faptului subiectiv. Ai fixat o stare psihologică definită care, în ciuda a toată opoziţia sau a 
oricărui precedent, se va concretiza pe sine, implinind prin asta numele lui Iacov — „înlocuitorul”. 

Iată câteva exemple practice ale acestei piese. 


Mai întâi: binecuvântarea, sau aducerea în realitate a unui lucru. Şezi în camera ta de zi şi stabileşte o piesă 
de mobilier, covor ori lampă pe care ti-ar plăcea să o ai în această cameră anume. Priveşte la spaţiul din camera unde 
ai pune-o, dacă ai avea-o. Inchide-ti ochii şi lasă ca tot ce ocupă acel spaţiu al camerei să dispară. În imaginaţia ta, vezi 
acel loc ca spaţiu gol — nu e absolut nimic acolo. Acum începe să umpli acest spaţiu cu piesa de mobilier dorită; simte 
şi „atinge” faptul că acum o ai în acel loc, imaginează că vezi ceea ce doreşti să vezi. Continuă în aceasta constienta 
până ce simţi fiorul posesiunii. 


În al doilea rând: binecuvântarea sau aducerea în realitate a unui loc. Sezi acum în apartamentul tău din 
New York City, contemplând bucuria care ar fi a ta dacă ai fi pe un pachebot navigând de-a lungul vastului Atlantic. 
„Mă duc să vă gătesc loc. $i dacă Mă voi duce şi va voi găti loc, iarăşi voi veni şi vă voi lua la Mine, ca să fiţi şi voi 
unde sunt Eu” /Toan 14:2-3]. Ochii-ti sunt închişi; ai dat conştient drumul apartamentului din New York şi în locul lui 
simţi şi „atingi” că eşti pe un pachebot oceanic. Eşti aşezat pe un scaun pe punte; nu e nimic în jur decât vastul 
Atlantic. Fixează realitatea vasului şi a oceanului astfel încât iti poţi aminti din această stare ziua cand stăteai în 
apartamentul tau din New York şi visai la această zi pe mare. Aminteste-ti imaginea mentală cu tine însuţi stând aici in 
New York visând la această zi. În imaginaţia ta, vezi imaginea din memorie cu tine stând în trecut, acolo, departe, în 
apartamentul din New York. Dacă reuşeşti să priveşti în urmă la apartamentul tău din New York fără să te întorci 
conştient acolo, atunci ai pregătit eficient realitatea acestei călătorii. Rămâi în această stare conştientă simțind 
realitatea vasului şi a oceanului; simte bucuria acestei realizări — apoi deschide-ti ochii. „Te-ai dus şi ai gătit loc”; ai 
fixat o stare psihologică precisă şi, unde ai fost în constienta, acolo vei fi şi cu trupul. 


În al treilea rând: binecuvântarea sau aducerea în realitate a unui punct in timp. Renunti conştient la ziua 
aceasta, luna sau anul, după caz, şi iti imaginezi că acum este ziua, luna sau anul pe care doreşti să le experimentezi. 
Trăieşti lăuntric, percepi, simţi realitatea timpului dorit imprimând asupra ta faptul că s-a împlinit de-acum. Percepând 
naturaletea acestui timp, începi să simţi fiorul de a fi realizat deplin ceea ce, înainte de a începe această călătorie 
psihologică în timp, doreai să experimentezi în acel timp. 


Având cunoaşterea puterii de a binecuvânta, poţi deschide porțile oricărei închisori — închisoarea bolii sau a 
sărăciei sau a unei existente monotone. 

„Duhul Domnului este peste Mine, pentru care M-a uns să binevestesc săracilor, M-a trimis să vindec pe cei 
zdrobiţi cu inima; să propovăduiesc robilor dezrobirea şi celor orbi vederea; să slobozesc pe cei apăsaţi” [Isaia 61:1, 
Luca 4:18]. 


Capitolul 5 


SABATUL 


„Șase zile să lucreze, iar ziua a şaptea este zi de odihnă, închinată Domnului” 
[- Ieşirea 31:15, Leviticul 23:3] 


Aceste şase zile nu sunt perioadele de timp de douăzeci şi patru de ore. Ele simbolizează momentul 
psihologic când s-a fixat o stare subiectivă precisă. Aceste şase zile de lucru sunt experienţe subiective şi, prin urmare, 
nu pot fi măsurate prin timp sideral, căci adevăratul lucru al fixării stării psihologice definite se face in constienta. 
Timpul petrecut definindu-te conştient drept ceea ce doreşti să fii este măsura acestor şase zile. O schimbare de 
constienta este lucrul facut în aceste şase zile creative; o ajustare psihologică ce se măsoară nu prin timp sideral, ci 
prin realizarea (subiectivă) în sine. Aşa cum o viata se măsoară retrospectiv nu în ani ci în conţinutul acelor ani, la fel, 
acest interval psihologic se măsoară — nu prin timpul petrecut în pregătirea ajustării — ci prin realizarea acelui interval. 


Adevăratul înţeles al celor şase zile de lucru (,,facerea”, „geneza”, creaţia) este descoperit în misterul lui 
VAV, care este cea de-a şasea literă din alfabetul ebraic şi cea de-a treia în Numele Divin — IOD HE VAV HE. 
După cum s-a arătat mai devreme în misterul numelui lui Iehova, VAV înseamnă a prinde în cui sau a uni. Creatorul 
este unit cu creaţia sa prin simtire; iar timpul necesar pentru a fixa o trăire precisă este adevărata măsură a acestor şase 
zile ale creaţiei. Separându-te mental de lumea concretă şi ataşându-te pe tine însuţi, prin secretul simtirii stării 
subiective, este funcţia celei de-a şasea litere a alfabetului ebraic, VAV, ori cele şase zile lucrătoare. 


Există întotdeauna un interval între fixarea impresiunii, sau a stării subiective, şi expresia exterioară a 
acelei stări. Intervalul se numeşte sabat. Sabatul /,, sâmbăta ” 
odihna mentală ce urmează fixării stării psihologice; este rezultatul celor şase zile de lucru. „Sâmbăta a fost făcut 
pentru om” /Marcu 2:27]. Această odihnă mentală care urmează unei impregnări conştiente eficiente este perioada de 
graviditate mentală; o perioadă al cărei scop este incubatia manifestării. Această perioadă a fost făcută pentru 
manifestare; nu manifestarea a fost făcută pentru ea. Automat tii sabatul ca zi de odihnă — o perioadă de odihnă 
mentală — daca reusesti în realizarea celor şase zile de lucru. Nu poate fi niciun sabat, nicio a şaptea zi, nicio 
perioadă de odihnă mentală până ce se încheie cele şase zile — până ce ajustarea psihologică este completă şi 
impresiunea mentală realizată deplin. 


> ° < 


— de fapt, „duminica”, „ziua de odihnă”, n.tr.] este 


Omul este avertizat că, de nu va ține sabatul, de nu va reuşi să pătrundă în odihna dumnezeiască, el nu 
va căpăta făgăduinţa — va eşua în a-şi realiza dorințele. Motivul acestui lucru e simplu şi evident. Nu poate fi 
odihnă mentală până ce nu se va fi făcut o impresiune conştientă. 


Dacă omul nu reuşeşte să imprime asupra lui însuşi faptul că are acum ceea ce până aici doar dorea să aibă, 
el va continua să dorească acel lucru şi, prin urmare, nu va fi la odihnă mental, sau nu va fi satisfăcut. Dacă, pe de altă 
parte, reuşeşte în producerea conştientă a acestei ajustări astfel încât, ieşind din perioada de tăcere sau cele şase zile de 
lucru subiectiv ale sale, el cunoaşte, pe baza sentimentului de satisfacţie, că are lucrul dorit, atunci intră automat în 
sabat, sau în perioada de odihnă mentală. Incubaţia urmează impregnării. Omul nu mai continuă să dorească ceea ce 
deja a obţinut. Sabatul poate fi ţinut ca zi de odihnă numai după ce omul reuşeşte în a deveni conştient că este ceea ce, 
înainte de a intra în tăcere, dorea doar să fie. 

Sabatul este rezultatul a şase zile de muncă. Omul care cunoaşte adevăratul înţeles al acestor şase zile de 
lucru îşi dă seama că respectarea unei zile a săptămânii ca zi de tăcere propriu-zisă nu înseamnă că tii sabatul. Pacea si 
liniştea sabatului pot fi experimentate numai când omul a reuşit să devină conştient a fi ceea ce doreşte să fie. Dacă nu 
reuşeşte să-şi facă sie însuşi această impresiune conştientă, a ratat ţinta; a păcătuit, căci a păcătui înseamnă a rata ţinta 
— a eşua în a-şi realiza obiectivul; o stare în care nu există pace a minţii. „De n-aş fi venit şi nu le-aş fi vorbit, păcat nu 
ar avea” [Ioan 15:22]. Dacă omului nu i s-ar fi arătat o stare ideală spre care să tinteasca, o stare de dorit si de obţinut, 
el ar fi fost satisfăcut cu soarta lui în viaţă şi nu ar fi cunoscut păcatul. 


Acum că omul cunoaşte că propriile sale capacităţi sunt infinite, cunoaşte că lucrând şase zile sau făcând o 
ajustare psihologică îşi poate realiza dorinţele, el nu va fi satisfăcut până ce nu-şi atinge fiecare obiectiv. Îşi va defini 
obiectivul, prin adevărata cunoaştere a acestor şase zile lucrătoare, şi va începe să devină conştient de a fi acel 
obiectiv. Când impresiunea lui conştientă s-a produs, este urmată automat de o perioadă de odihnă mentală, o 
perioadă pe care misticul o numeşte sabat, un interval in care impresiunea conştientă va fi purtată ca într-un 
pântece şi apoi exprimată fizic. Cuvântul se va face trup. Dar acesta nu e sfârşitul! Sabatul sau odihna, ce se va 
tulbura prin întruparea unei idei, va deschide mai apoi drumul altor şase zile de lucru, pe măsură ce omul defineşte alt 
obiectiv şi începe din nou actul de a se defini pe sine drept ceea ce doreşte să fie. 


Omul a fost stârnit din somnul său prin intermediul unei dorinţe, şi nu poate găsi linişte până ce nu-şi 
realizează dorinţa. Dar înainte de a putea intra în odihna Domnului, sau să ţină sabatul, înainte de a putea umbla fără 
teamă şi în pace, el trebuie să devină un trăgător de elită şi să înveţe secretul de a atinge ţinta, ori de a lucra şase zile — 
secretul prin care el renunţă la starea obiectivă şi se ajustează celei subiective. 


Acest secret a fost revelat în numele divin Iehova, iar apoi în povestea lui Isac binecuvântându-şi fiul, pe 
Iacov. Dacă omul va aplica formula aşa cum e ea revelată în aceste piese biblice, va atinge drept centrul unei ţinte 
spirituale de fiecare dată, căci el va cunoaşte că în odihna mentală sau sabat se pătrunde numai reuşind în ajustarea 
psihologică. 


Povestea crucificării dramatizează splendid aceste şase zile (perioadă psihologică) şi pe cea de-a şaptea, 
ziua de odihnă. S-a consemnat că era obiceiul evreilor ca cineva să fie eliberat din temniţă la sărbătoarea Paştilor şi că 
li se dăduse de ales între a fi eliberat fie Baraba, tâlharul, fie Iisus, Mântuitorul. Iar ei au strigat, ,,Elibereaza-l pe 
Baraba” /Toan 18:40]. Aşadar Baraba a fost facut slobod iar lisus a fost crucificat. 


Se consemnează mai departe că lisus Mântuitorul a fost crucificat în cea de-a şasea zi, înmormântat sau 
îngropat în cea de-a şaptea, iar Învierea s-a produs în prima zi. Mântuitorul în cazul tău este ceea ce te-ar mântui de 
ceea ce nu eşti conştient a fi, pe când Baraba tâlharul este concepţia ta de sine actuală care te jefuieşte de ceea ce ai 
vrea să fii. Definindu-ti Mântuitorul, definesti ceea ce te-ar mântui şi nu cum ai fi mântuit. Mântuitorul sau dorinţa ta 
are căi de care tu nu ştii; căile Sale sunt de necuprins /Romani 11:33]. Fiecare problemă îşi descoperă propria ei 
soluţie. Dacă ai fi întemnițat, ai dori automat libertate. Libertatea, atunci, este lucrul care te-ar salva — te-ar mântui. 
Este mântuitorul tău. 


Descoperindu-ti Mântuitorul, pasul următor în această măreaţă piesă este să-l eliberezi pe Baraba, tâlharul — 
conceptul tău de sine actual — şi să-ţi crucifici Mântuitorul, sau să-ţi fixezi constienta de a fi ori de a avea ceea ce te-ar 
mântui. Baraba reprezintă problema ta actuală. Mântuitorul tău este ceea ce te-ar elibera de această problemă. Îl 
eliberezi pe Baraba luându-ţi atenţia dinspre problema ta — dinspre simţul limitării — căci te jefuieste de libertatea pe 
care o cauţi. Si iti crucifici Mântuitorul fixând o stare psihologică definită, simțind ca eşti eliberat de limitarea 
trecutului. Negi evidenţa simţurilor tale şi începi să simţi subiectiv bucuria de a fi liber. Simti aceasta stare de 
libertate ca fiind atât de reală, încât si tu vei striga, „Sunt liber!” — „Săvârşitu-s-a” /Joan 19:30]. Fixarea acestei 
stări subiective — crucificarea — are loc în cea de-a șasea zi. Înainte ca soarele să apună în această zi, trebuie să-ţi fi 
încheiat fixarea prin simtire: „Aşa este” — „Săvârşitu-s-a”. 

Cunoaşterea subiectivă este urmată de sabat, sau odihnă mentală. Vei fi precum unul îngropat sau 
înmormântat, căci vei cunoaşte că şi de-ar părea piedicile cât munţii, şi de-ar părea zidurile de netrecut, Mântuitorul 
tău crucificat şi îngropat (fixarea ta subiectivă actuală) va învia. Ținând sabatul, o perioadă de odihnă mentală, 
asumând atitudinea minţii care ar fi a ta dacă ai exprima deja vizibil această libertate, vei primi făgăduinţa Domnului, 
căci Cuvântul se va face trup — fixarea subiectivă se va intrupa pe sine. 


„ȘI S-a odihnit Dumnezeu în ziua a şaptea de toate lucrurile Sale” /Evrei 4:4]. Constienta ta este Dumnezeu 
odihnindu-se în cunoaşterea că „E bine” — „Săvârşitu-s-a”. Iar simţurile tale obiective iti vor confirma că asa e, căci 
ziua ţi-o va arăta deslusit. 


Capitolul 6 


TĂMĂDUIRE 


Formula de vindecare a leprei, aşa cum e ea revelată în capitolul paisprezece din Leviticul, este cel mai 
clarificatoare atunci când e privită prin ochii misticului. Această formulă poate fi prescrisă ca tratament sigur al 
oricărei boli din lumea omului, fie fizică, mentală, financiară, socială, morală — orice. Nu contează natura bolii 
sau durata acesteia, căci formula poate fi aplicată cu succes oricăreia dintre ele şi tuturor. 


Iată formula aşa cum e ea consemnată în cartea Leviticului. „Va porunci preotul să se ia pentru cel curatit 
două păsări vii, curate... după aceea preotul va porunci să se junghie una din păsări... va lua apoi pasărea cea vie /.../ 
şi o va muia pe aceasta în sângele păsării junghiate /... si/ va stropi de şapte ori pe cel ce se curăţă de lepră şi va fi 
curat; apoi va da drumul păsării celei vii în câmp... şi va fi curat” /14:4-8]. O aplicare literală a acestei poveşti ar fi 
prostească şi neproductiva, dar pe de alta parte, o aplicare psihologică a formulei este inteleapta şi profitabilă. 


O pasăre este un simbol al unei idei. Despre orice om care are o problemă sau care doreşte să exprime ceva 
diferit de ceea ce exprimă acum se poate spune că are două păsări. Aceste două păsări sau concepţii pot fi definite 
după cum urmează: prima pasăre este concepţia de sine actuală concretizată; este descrierea pe care ai oferi-o dacă ţi s- 
ar cere să te defineşti pe tine însuţi — condiţia ta fizică, venitul, obligaţiile, naționalitatea, familia, rasa şi aşa mai 
departe. Răspunsul tău sincer la aceste întrebări ar fi în mod necesar bazat exclusiv pe evidenţa simţurilor tale şi nu pe 
vreun soi de idealism sau utopie. Această concepţie reală despre tine (bazată în întregime pe evidenţa simţurilor tale) 
defineşte prima pasăre. Cea de-a doua pasăre este definită prin răspunsul pe care ai vrea să-l poţi da la aceste întrebări 
de auto-definire. Pe scurt, aceste două păsări pot fi definite drept ceea ce esti conştient a fi şi ceea ce doreşti să fii. 

O altă definiţie a celor două păsări ar fi, prima — problema ta curentă, indiferent de natura ei, iar a 
doua — soluţia la acea problema. De exemplu, dacă ai fi bolnav, sănătatea ar fi soluţia. Dacă ai fi îngropat în datorii, 
eliberarea de datorii ar fi soluția. Dacă ai fi flămând, hrana ar fi soluţia. După cum ai observat, cum-ul, modul de 
realizare a soluţiei, nu este luat în considerare. Numai problema şi soluţia sunt luate în considerare. Fiecare problemă 
îşi revelează propria ei soluţie. Pentru boală, este sănătatea; pentru sărăcie, este bogăţia; pentru slăbiciune este 
tăria, pentru detenţie este libertatea. 


Aceste două stări deci, problema ta şi soluţia acesteia, sunt cele două păsări pe care le aduci preotului. Tu eşti 
preotul care oficiază acum scena de tămăduire a omului de lepră — tu si problema ta. Tu esti preotul; şi cu formula 
pentru tămăduirea de lepră te eliberezi acum de problema ta. 


Mai întâi: ia una dintre păsări (problema ta) şi ucide-o secătuind-o de sânge. Sângele este constienta omului. 

„Şi a făcut dintr-un sânge tot neamul omenesc, ca să locuiască peste toată fata pământului” /Fapte 17:26]. Constienta 
ta este una şi singura realitate care animă şi face real ceea ce esti tu conştient a fi. Deci luandu-ti atenţia de la problema 

este echivalent cu junghierea păsării. Constienta ta e acel singur sânge care face toate stările realități vii. 
indepartandu-ti atenţia dinspre orice stare dată, ai secătuit acea stare de energie vitală, de sânge. Ucizi sau 
elimini prima pasăre (problema ta) îndepărtându-ţi atenţia de ea. În acest sânge (constienta ta) iti moi pasărea vie 
(soluţia), ori ceea ce până acum doreai să fii sau să ai. Faci asta eliberându-te acum, pentru a fi starea dorită. 


Înmuierea păsării celei vii în sângele păsării care a fost ucisă este similară binecuvântării lui Iacov de către 
orbul său tată Isac. După cum ştii de-acum, Isac cel orb nu-şi putea vedea lumea concretă, fiul său Isav. Si tu esti 
orb în fata problemei tale — prima pasăre — căci ţi-ai îndepărtat atenţia de la ea si prin urmare nu o vezi. 
Atenţia ta (sângele) este îndreptată acum asupra celei de-a doua păsări (starea subiectivă), şi percepi, simţi 
realitatea acesteia. 


De şapte ori, ti se spune, udă pe cel care trebuie să fie curăţat. Asta înseamnă că trebuie să staruiesti lăuntric 
în această nouă concepţie până ce intri in cea de-a şaptea zi (sabatul); până ce mintea este neclintită ori fixată în 
credinţa că esti sau ai în realitate ceea ce doreşti să fii sau să ai. La cea de-a şaptea stropeală, ti se spune să dai drumul 
păsării celei vii şi să declari omul curăţat. Imprimând asupra ta faptul că eşti ceea ce doreşti să fii, te-ai stropit simbolic 
pe tine însuţi de şapte ori; apoi esti liber ca pasărea căreia i s-a dat drumul. $i, precum pasărea trebuie să se întoarcă 
din zborul ei pe pământ, aşa trebuie şi impresiile subiective sau revendicările tale să revină în scurt timp, întrupate, în 
lumea ta. 


Această poveste şi toate celelalte poveşti ale Bibliei sunt piese psihologice puse în scenă înlăuntrul 
constientei omului. Tu eşti marele preot; tu eşti „leprosul”; tu eşti păsările. Constienta ta, sau EU SUNT-ul tau, este 
marele preot; tu, omul cu problema, eşti „leprosul”. Problema, conceptul tău de sine actual, este pasărea ce trebuie 
ucisă; soluţia problemei, ceea ce doreşti să fii, este pasărea vie căreia i se dă drumul. Interpretezi această grozavă piesă 
înlăuntrul tău luându-ţi atenţia de la problema ta şi indreptandu-ti-o spre ceea ce doreşti să exprimi. Imprimi asupra ta 
faptul că eşti ceea ce doreşti să fii până ce mintea ta devine de neclintit în credinţa că „aşa e”. Trăind în această 
atitudine fixă a minţii, trăind în constienta că esti acum ceea ce până acum doreai doar să fii, eşti ca o pasăre în zbor, 
descatusat de limitările trecutului şi te indrepti spre întruparea dorinţei tale. 


Capitolul 7 
DORINȚA, CUVÂNTUL LUI DUMNEZEU 


„Aşa va fi Cuvântul Meu care iese din gura Mea; el nu se întoarce către Mine fără să dea rod, ci el face voia 
Mea si îşi îndeplineşte rostul lui /oriunde il trimit”, Isaia 55:11]. 


Dumnezeu îţi vorbeşte prin intermediul dorințelor tale primare. Dorintele tale primare sunt cuvinte ale 
fagaduintei, sau prorociri ce contin înlăuntrul lor planul şi puterea de expresie. 

Prin dorință primară se înţelege obiectivul tău adevărat. Dorintele secundare privesc modul de realizare. 
Dumnezeu, EU SUNT-ul tău, îţi vorbeşte tie, stării conştiente schimbătoare, prin dorinţele tale primare. Dorintele 
secundare sau căile de expresie sunt secretele EU SUNT-ului tău, Tatăl atotintelept. Tatăl tău, EU SUNT, revelează 
începutul şi sfârşitul — „EU SUNT Alfa şi Omega, Cel dintâi şi Cel de pe urmă” /Apocalipsa 1:8, 22:13] — dar El 
niciodată nu dezvăluie mijlocul sau secretul căilor Sale; asta înseamnă că începutul este revelat drept cuvânt, 
dorinţa ta primară. Sfârşitul este împlinirea — cuvântul făcut trup. Mijlocul sau secundarul, intermediarul (planul de 
îndeplinire) nu este niciodată arătat omului, ci rămâne veşnic secretul Tatălui. 

„ȘI eu mărturisesc oricui ascultă cuvintele proorociei acestei cărți: De va mai adăuga cineva ceva la ele, 
Dumnezeu va trimite asupra lui pedepsele ce sunt scrise în cartea aceasta; Iar de va scoate cineva din cuvintele cărții 

acestei proorocii, Dumnezeu va scoate partea lui din pomul vieții şi din cetatea sfântă şi de la cele scrise în cartea 
aceasta” /ibidem, 22:18-19]. 

Cuvintele proorociei despre care se vorbeşte în cartea Apocalipsei /,, Revelaţiei ”, n.tr.] sunt dorinţele tale 
primare care nu mai trebuie condiţionate sau schimbate. Omul adaugă constant la şi ia din aceste cuvinte. 
Necunoscând că dorinţa primară conţine planul şi puterea de expresie, omul îşi compromite şi îşi complică mereu 
dorinţa. 

Iată o ilustrare a ceea ce face omul cuvintelor proorociei — dorințelor sale. 

Omul doreşte eliberare de limitările sau problemele sale. Primul lucru pe care îl face după ce-şi defineşte 
obiectivul este să-l conditioneze de altceva. Începe să speculeze asupra modului în care îl va atinge. Necunoscând că 
lucrul dorit are un mod de expresie exclusiv al lui, el începe să-şi facă planuri în privinţa felului în care îl va obţine, 
adăugând astfel la Cuvântul lui Dumnezeu. Dacă, pe de altă parte, nu are niciun plan sau concepţie în privinţa 
împlinirii dorinţei sale, atunci îşi compromite dorința modificând-o. El crede că, de se va mulţumi cu ceva mai putin 
decât dorinţa lui primară, iniţială, atunci ar putea avea şanse mai mari să o realizeze. Făcând asta, el ia de la Cuvântul 
lui Dumnezeu. Indivizi şi naţiuni în aceeaşi măsură încalcă această lege a dorinţei primare urzind şi plănuind 
realizarea ambițiilor lor; ei adaugă astfel cuvântului proorociei, sau isi compromit idealurile, luând astfel de la 
Cuvântul lui Dumnezeu. Rezultatele inevitabile sunt moartea şi plaga /pedeapsa/, sau eşecul şi frustrarea făgăduite 
pentru astfel de încălcări. 


Dumnezeu vorbeşte omului numai prin intermediul dorințelor lui primare. Dorintele tale primare sunt 
determinate de concepţia ta despre tine. În sine, ele nu sunt nici bune, nici rele. „Ştiu şi sunt încredinţat în Domnul 
lisus că nimic nu este întinat prin sine, decât numai pentru cel care gândeşte că e ceva întinat; pentru acela 
întinat este” /Romani 14:14]. Dorintele tale sunt rezultatul firesc şi automat al actualei tale concepții de sine. 
Dumnezeu, constienta ta neschimbătoare, este impersonal şi nu tine seama de persoane /,,nu este părtinitor”, Fapte 
10:34, Romani 2:11]. Constienta ta neschimbatoare, necondiționată, Dumnezeu, oferă constientei tale schimbătoare, 
condiţionate, omului, prin intermediul dorințelor tale primare, ceea ce starea ta schimbătoare, condiţionată (actuala ta 
concepţie despre sine) crede că are nevoie. 

Atâta vreme cât rămâi în starea ta de constienta actuală, atâta vreme vei continua să doreşti ceea ce doreşti 
acum. Schimbă-ţi concepţia despre tine si îţi vei fi schimbat automat natura dorințelor tale. 


Dorintele sunt stări de constienta ce caută întrupare. Ele sunt formate de constienta omului şi pot fi cu 
uşurinţă exprimate de omul care le-a conceput. Dorintele se exprimă atunci când omul care le-a conceput îşi asumă 
atitudinea mentală care ar fi a lui dacă stările dorite ar fi deja exprimate. Acuma, de vreme ce dorinţele, indiferent de 
natura lor, pot fi exprimate atât de simplu prin atitudini mentale fixe, trebuie tras un semnal de avertizare acelora 
care încă nu au realizat unitatea vieţii şi care nu cunosc adevărul fundamental ca propria lor constienta este 
Dumnezeu, una şi singura realitate. Acest avertisment s-a dat omului în vestita Regula de Aur — „Ci toate câte voiti 
să vă facă vouă oamenii, asemenea şi voi faceţi lor” /Matei 7:12]. 


Ai putea dori ceva pentru tine sau ai putea dori pentru alții. Dacă dorinţa ta se referă la altul, asigură-te că 
lucrul dorit îi este acceptabil acelui altul. Motivul acestui avertisment este acela că propria ta constienta este 
Dumnezeu, dătătorul tuturor darurilor. Prin urmare, ceea ce simţi şi crezi a fi adevărat despre altul este darul pe care i 
l-ai dat. Darul care nu este acceptat se întoarce la cel care l-a dat. Fii foarte sigur deci că ti-ar plăcea să ai tu însuţi 
darul cu pricina, căci dacă fixezi o credinţă înlăuntrul tău ca fiind adevărată despre altul şi el nu acceptă această stare 
ca fiind adevărată în ceea ce-l priveşte, acest dar refuzat se va întrupa în lumea ta. Ascultă şi acceptă întotdeauna ca 
fiind adevărat despre alţii ceea ce ţi-ai dori pentru tine. Făcând asta, zideşti raiul pe pământ. „Toate câte voiti să va 
facă vouă oamenii, asemenea şi voi faceţi lor” se bazează pe această lege. 


Acceptă ca adevărate despre alţii numai stări pe care le-ai accepta de bună-voie ca adevărate despre 
tine, ca să poţi zidi constant raiul pe pământ. Raiul tău este definit prin starea de constienta in care trăieşti, 
stare ce e compusă din toate cele pe care le accepti ca adevărate despre tine însuţi şi adevărate şi despre alţii. 

Mediul tău imediat este definit prin propria ta concepţie despre tine însuţi plus convingerile tale în privinţa 
altora, dar care nu au fost acceptate de către aceştia. 


Concepţia ta despre altul, care însă nu e şi concepţia lui despre sine însuşi, este un dar înapoiat tie. 
Sugestiile, precum propaganda, sunt bumeranguri dacă nu sunt acceptate de către cei cărora le sunt trimise. 
Vezi deci că lumea ta este un dar pe care ti l-ai oferit tu singur. Natura darului este determinată de concepţia ta despre 
tine însuţi plus darurile neacceptate pe care le-ai oferit altora. Nu te îndoi în privinţa asta; legea nu e părtinitoare. 


Descoperă legea de auto-exprimare şi trăieşte după ea. Cu această înţelegere a legii, defineste-ti dorinţa; cunoaşte cu 
precizie ce vrei; asigură-te că e de dorit şi de acceptat. 

Omul înţelept şi disciplinat nu vede nicio piedică în realizarea dorinţei sale; el nu vede nimic de 
distrus. Cu o atitudine fixă a minţii, el recunoaşte că lucrul dorit este deja deplin exprimat, căci el ştie că o stare 
subiectivă fixă îşi are căile şi mijloacele sale de exprimare pe care nimeni nu le cunoaşte. „Înainte ca ei să întrebe, 
Eu am răspuns” /, Si înainte de a Mă chema pe Mine, Eu le voi răspunde, şi grăind ei încă, Eu ti voi fi ascultat”, Isaia 
65:24], „Căi pe care ei nu le cunosc” /Tsaia 42:16], „Cât sunt de nepătrunse căile Lui” /Romani 11:33]. Omul 
nedisciplinat, pe de altă parte, vede constant piedici în împlinirea dorinţei lui, şi, din cauza frustrării, el 
formează dorinţe distructive care crede cu fermitate că trebuie să fie exprimate înainte ca dorinţa lui primară 
să poată fi realizată. Când omul descoperă această lege a unicei constiente, el va înţelege marea înţelepciune a 
Regulii de Aur şi va trăi astfel conform ei şi îşi va dovedi sieşi că Împărăţia Cerurilor este pe pământ. 

iti vei da seama de ce ar trebui „să faci altora ceea ce ti-ar plăcea să ti se facă”. Vei şti de ce ar trebui să 
trăieşti după această Regula de Aur, fiindcă vei descoperi că e logic, pur şi simplu, să faci asta din moment ce regula 
se bazează pe legea imuabilă a vietii şi nu e părtinitoare. Constienta este una şi singura realitate. Lumea şi tot ce 
cuprinde ea sunt stări de conştiinţă concretizate. Lumea ta este definită prin concepţia ta despre tine însuţi PLUS 
CONCEPȚIILE TALE DESPRE ALȚII care nu sunt şi concepţiile lor despre ei. 

Povestea Paştilor /a „ieşirii”, a „trecerii ”, n.tr] e redată pentru a te ajuta să îţi întorci spatele limitarilor 
prezentului şi să treci într-o stare mai bună şi mai liberă. Sugestia de „a merge după omul ce duce un urcior cu apă” 
[Marcu 14:13; Luca 22:10] s-a dat ucenicilor pentru a-i ghida spre „ultima cină” sau „cina cea de taină” — ospatul 
Paştilor. Omul cu urciorul cu apă este cel de-al unsprezecelea ucenic, Simon Canaanitul, calitatea disciplinată a minţii 
care aude numai stări demne, nobile şi binevoitoare. Mintea care este disciplinată pentru a auzi numai binele se 
ospătează din stări ale binelui şi întrupează astfel binele pe pământ. De va fi să participi şi tu la cina cea de taină — 
marele ospăț al Trecerii — atunci mergi după acest om. Asumă-ţi această atitudine a minţii simbolizată prin „omul cu 
un urcior cu apă” şi vei trăi într-o lume care cu adevărat e raiul pe pământ. Ospatul Trecerii este secretul schimbării 
constientei tale. Îţi întorci atenţia de la concepţia ta actuală de sine şi iti asumi constienta de a fi ceea ce vrei să fii, 
trecând prin asta de la o stare la alta. Această ispravă se izbandeste cu ajutorul celor doisprezece ucenici, care sunt cele 
douăsprezece calităţi disciplinate ale minţii /vezi ,, Your Faith is Your Fortune” — „Credinţa ţi-e avutul” de acelaşi 
autor, capitolul 18]. 


Capitolul 8 


CREDINȚA 


„lar Iisus le-a răspuns: Pentru putina voastră credinţă. Căci adevărat grăiesc vouă: Dacă veţi avea credinţă în 
voi cât un grăunte de muştar, veţi zice muntelui acestuia: Mută-te de aici dincolo, şi se va muta; şi nimic nu va 
fi vouă cu neputinţă.” 

[- Matei 17:20] 

Această credință cât grăuntele de muştar s-a dovedit a fi o piatră de poticnire pentru om /,, încercare”, 
„piedică ”; tradus prin ,,sminteala” în versiunile româneşti recente, 1Corinthians 1:23]. Omul a fost învăţat să creadă 
că un grăunte de muştar semnifică un grad redus de credinţă. Aşa că se întreabă în mod firesc de ce lui, om în toată 
firea, îi lipseşte această măsură infimă de credinţă, dacă numai atât de puţin i-ar garanta succesul. 


„Credinţa”, i se spune, ,, este încredințarea celor nădăjduite, dovedirea lucrurilor celor nevăzute” /Evrei 
11:1]. Si din nou, „Prin credinţă s-au întemeiat veacurile prin Cuvântul Lui Dumnezeu, de s-au facut din nimic cele ce 
se văd” /Evrei 11:3]. Lucruri nevăzute au devenit vizibile. Grăuntele de muştar nu este măsura unei cantităţi mici 
de credinţă. Din contră, este absolutul în credinţă. Un grăunte de muştar este conştient a fi un grăunte de muştar şi 
numai un grăunte de muştar. Nu este conştient de niciun alt grăunte de pe lume. Este pecetluit în convingerea că 
este un grăunte de muştar în acelaşi fel în care spermatozoidul pecetluit în pântece este conştient a fi om şi numai om. 

Un graunte de muştar este cu adevărat măsura credinţei necesare pentru a-ţi realiza fiecare obiectiv; dar, 
precum grăuntele de muştar, şi tu trebuie să te pierzi în constienta de a fi numai şi numai lucrul dorit. Rămâi înlăuntrul 
acestei stări până ce izbucnește şi dezvăluie revendicarea ta conştientă. Credinţa este simtirea sau trăirea în constienta 
de a fi lucrul dorit; credinţa este secretul creaţiei, VAV-ul din numele divin IOD HE VAV HE; credinţa este Ham, cel 
din familia lui Noe; credinţa este simţul perceptiv prin care Isac şi-a binecuvântat şi dat astfel viata fiului său Iacov. 
Prin credinţă Dumnezeu (constienta ta) cheamă la fiinţă cele ce încă nu sunt /nu se văd] şi le face vii /vizibile/. 


Credinţa e cea care iti permite să devii conştient a fi lucrul dorit; şi iar, credinţa e cea care te pecetluieste in 
această stare conştientă până ce revendicarea nevăzută se coace şi se exprimă pe sine, se face văzută. Credinţa sau 
trăirea launtrica este secretul insusirii unui lucru. Prin trăirea interioară se uneşte constienta doritoare cu lucrul dorit. 


Cum te-ai simți dacă ai fi deja ceea ce doreşti să fii? Poartă această dispoziţie ca pe o haină, poartă acest 
sentiment care ar fi al tău dacă ai fi deja ceea ce doreşti să fii şi în scurt timp vei fi pecetluit în credinţa că eşti, într- 
adevăr. Apoi, fără efort, această stare nevăzută se va concretiza pe sine; invizibilul va fi făcut vizibil. 


Dacă ai avea credinţa unui grăunte de muştar, te-ai pecetlui chiar astăzi, prin substanța magică a trăirii 
interioare, în constienta de a fi ceea ce doreşti să fii. Ai rămâne în această neclintire mentală sau stare de mormânt, 
încrezător că nu ai nevoie de nimeni pentru a-ţi muta piatra /Matei 28:2; Marcu 16:3; Luca 24:2; Ioan 20:1], căci toţi 
munții, pietrele şi locuitorii pământului sunt ca nimic în fata ta /Isaia 40:17, Daniel 4:32]. Ceea ce recunosti acum ca 
fiind adevărat despre tine (această stare conştientă actuală) va proceda conform firii sale printre locuitorii pământului, 
şi nimeni nu poate sta în calea mâinii sale sau să-i spună, „Ce faci tu?” /Daniel 4:32]. Nimeni nu poate opri această 
stare conştientă în care eşti pecetluit din întruparea sa, nici să-i pună la îndoială dreptul de a fi. 


Această stare conştientă, atunci când e pecetluită cum trebuie prin credinţă, este un Cuvânt al lui Dumnezeu, 
EU SUNT, căci omul ce şede astfel spune, „EU SUNT aşa şi pe dincolo”, iar Cuvântul lui Dumnezeu (starea mea de 
constienta fixată) este spirit şi nu se poate întoarce la mine fără să dea rod, ci trebuie să îşi îndeplinească rostul lui, 
oriunde e trimis. Cuvântul lui Dumnezeu (starea ta de constienta) trebuie să se intrupeze pe sine, pentru ca tu să 
cunoşti că „EU SUNT Domnul... Afară de Mine nu e dumnezeu” /Tsaia 45:5]. „Şi Cuvântul S-a făcut trup şi S-a 
sălăşluit între noi” /loan 1:14] şi „Trimis-a Cuvântul Sau şi i-a vindecat pe ei” /Psalm 107/106:20]. 


Si tu iti poţi trimite cuvântul, Cuvântul lui Dumnezeu, şi să vindeci un prieten. E ceva anume ce ai vrea să 
auzi despre un prieten? Defineşte acest ceva ce ştii că i-ar plăcea să fie sau să aibă. Acum, cu dorinţa ta definită aşa 
cum se cuvine, ai un Cuvânt al lui Dumnezeu. Pentru a trimite acest Cuvânt pe calea lui, a rosti acest Cuvânt întru 
fiinţă, pur şi simplu faci astfel: stai tăcut acolo unde esti şi asum4-ti atitudinea mentală a ascultarii; aminteste-ti vocea 
prietenului tău; cu vocea lui familiară stabilită în constienta ta, imaginează-ţi că auzi în realitate vocea lui si că iti 
spune că este sau că are ceea ce voiai ca el să fie sau să aibă. Imprimă asupra constientei tale faptul că într-adevăr l-ai 
auzit şi că ţi-a spus ce ai vrut să auzi; simte fiorul de a fi auzit. Apoi dă-i drumul complet. 

Acesta este secretul misticului de a trimite Cuvinte în expresie — de a face Cuvântul trup. Formezi înlăuntrul 
tău cuvântul, lucrul pe care vrei să-l auzi; apoi îl asculti şi ţi-l spui tie însuţi. „Vorbeşte, Doamne, că robul Tău 
ascultă!” //Samuel/1 Regi 3:9,10]. 


Constienta ta este Domnul vorbindu-ti prin vocea familiară a unui prieten şi imprimând asupra ta ceea ce 
doreşti să auzi. Această auto-impresiune, starea imprimată asupra ta, Cuvântul, are căi şi mijloace de a se exprima pe 
sine pe care nu le cunoaşte nimeni. Pe măsură ce reusesti în producerea impresiunii, vei fi de neclintit de către 
aparente, căci această auto-imprimare este pecetluită precum un grăunte de muştar şi se va coace la vremea sa într-o 
expresie deplină. 


Capitolul 9 


BUNAVESTIRE 


Folosirea vocii unui prieten pentru a-ţi impregna propriul sine cu o stare dezirabilă este minunat descrisă în 
. o 1 
povestea Conceptiei Imaculate . 


S-a consemnat că Dumnezeu a trimis un înger la Maria pentru a-i anunţa naşterea Fiului Său. „Şi îngerul i-a 
zis... iată, vei lua în pântece şi vei naşte Fiu... Şi a zis Maria către înger: Cum va fi aceasta, de vreme ce eu nu ştiu de 
bărbat? Şi răspunzând, îngerul i-a zis: Duhul Sfânt Se va pogori peste tine şi puterea Celui Preaînalt te va umbri; 
pentru aceea şi Sfântul care Se va naşte din tine, Fiul lui Dumnezeu Se va chema. Că la Dumnezeu nimic nu este cu 
neputinţă.” /Luca 1:30-37] 


Aceasta e povestea care s-a tot spus omenirii de-a lungul veacurilor, dar nu i s-a spus omului că a fost 
scrisă despre el însuşi, astfel că bietul om nu s-a putut bucura de foloasele care i-au fost menite. Povestea 
descoperă metoda prin care ideea sau Cuvântul s-a făcut trup. Dumnezeu, ni se spune, a incoltit ori a procreat o idee, 
un Fiu, fără ajutorul altcuiva. Apoi, El a aşezat ideea Lui incoltitaé în pântecele Mariei cu ajutorul unui înger care i-a 
adus Bunavestire şi a impregnat-o cu acea idee. 


Nu s-a mai pomenit vreodată o metodă mai simplă de impregnare a constientei de către ea însăşi decât 
cea pe care o găsim în povestea Conceptiei Imaculate. Cele patru personaje din această piesă a creaţiei sunt Tatăl, Fiul, 
Maria şi îngerul. Tatăl simbolizează constienta ta; Fiul simbolizează dorinţa ta; Maria simbolizează atitudinea ta 
receptivă a minţii, îngerul simbolizează metoda folosită pentru a face impregnarea. Piesa se desfăşoară în felul 
următor: Tatăl procreează un Fiu fără ajutorul altcuiva. Îţi defineşti obiectivul — iti clarifici dorinţa fără ajutorul ori 
sugestia altuia. 

Apoi Tatăl alege acel înger care e cel mai bine calificat să poarte acest mesaj sau posibilitate germinală către 
Maria. Alegi persoana din lumea ta care ar fi sincer fericită să fie martoră la împlinirea dorinţei tale. Apoi Maria află 
prin înger că ea deja a conceput un Fiu fără ajutor omenesc. Îţi asumi o atitudine receptivă a minţii, o atitudine 
ascultătoare, şi-ţi imaginezi că auzi vocea celui pe care l-ai ales să-ţi spună ce doreşti să afli. Imagineaza-ti că îl auzi 
spunandu-ti că esti şi că ai ceea ce doreşti să fii şi să ai. Rămâi în această stare receptivă până ce simţi fiorul de a fi 
auzit veştile bune şi minunate. Apoi, precum Maria din poveste, iti vezi liniştit dar tainic de treburile tale, 
nespunând nimănui despre această minunată şi imaculată auto-impregnare, încrezător că, la vremea potrivită, 
vei exprima această impresie. 


i Naşterea Mariei fără Păcat Originar. Totuşi, Neville pare a avea în minte Conceperea Virgina a lui lisus, n.tr. 

Tatăl generează sămânţa sau posibilitatea germinală a Fiului, dar e vorba de o impregnare eugenică”; El nu 
transmite spermatozoidul de la Sine spre pântece. Îi produce naşterea prin alt mijloc. Constienta doritoare este Tatăl 
generând o sămânță sau o idee. O dorinţă clară este sămânţa perfect-formată, sau Fiul Cel Unul născut. Această 
sămânță este apoi dusă de la Tatăl (constienta doritoare) la Mama (constienta de a fi şi a avea starea dorită). Această 
schimbare în constienté este realizată de înger, sau vocea imaginară a prietenului spunându-ţi că deja ţi-ai atins 
obiectivul. 


Folosirea îngerului sau a vocii prietenului pentru a face o impresiune conştientă este cea mai scurtă, rapidă şi 
sigură cale de auto-impregnare. Cu dorinţa ta definită cum se cuvine, iti asumi o atitudine de ascultare. Îţi imaginezi că 
auzi vocea unui prieten; apoi îl faci să-ți spună (iti imaginezi că iti spune) cât eşti tu de norocos şi fericit că ţi-ai 
realizat deplin dorinţa. În această atitudine receptivă a minţii, primeşti mesajul unui înger; primeşti impresiunea că eşti 
şi că ai ceea ce doreşti să fii şi să ai. Fiorul emotional de a fi auzit ceea ce doreşti să auzi este momentul concepţiei. 
Este momentul când devii auto-impregnat, momentul când simţi în mod real că eşti acum sau că ai acel lucru pe care 
până aici doar doreai să fii sau să îl ai. 


Pe măsură ce ieşi din această experienţă subiectivă, şi tu, precum Maria din poveste, vei şti prin atitudinea ta 
schimbată a minţii că ai conceput un Fiu; că ai fixat o stare subiectivă definită şi că vei exprima sau concretiza în scurt 
timp această stare. 


Această carte a fost scrisă pentru a-ţi arăta cum să-ţi atingi obiectivele. Aplică principiul exprimat aici şi nici 
chiar toţi oamenii de pe pământ laolaltă nu te vor putea opri din realizarea dorințelor tale. 


teorie care preconizează ameliorarea calităţilor biologice umane prin măsuri genetice (alegerea părinților, sterilizarea celor tarati 
etc.), folosită uneori în scopuri rasiste. 

